කෙසේ වෙතත්, අද දින පාර්ලිමේන්තු න්‍යාය පත්‍රයට ද මෙම පනත් කෙටුම්පත ඇතුළත් කර තිබෙනවා.මහනායක හිමිවරුන් ඊයේ බැහැදුටු හිටපු හමුදාපති ජෙනරාල් දයා රත්නායක කියා සිටියේ අද දිනයේ මෙම කෙටුම්පත පාර්ලිමේන්තුවට ඉදිරිපත් කිරීමට නියමිත බවයි.මේ අතර, මෙම කෙටුම්පතට එරෙහිව ඡන්දය ප්‍රකාශ කරන ලෙස පාර්ලිමේන්තු මන්ත්‍රීවරුන්ට බල කරන සත්‍යග්‍රහයක් කොළඹ කොටුව දුම්රිය ස්ථානය ඉදිරිපිට ඊයේ පැවැත්වුණා.